Komisijos reglamentas (EEB) Nr. 3157/86
1986 m. spalio 16 d.
iš dalies keičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1335/86 [2], ypač į jo 6 straipsnio 7 dalį,
kadangi Komisijos reglamente (EEB) Nr. 3143/85 [3] su paskutiniais pakeitimais, padarytais Reglamentu (EEB) Nr. 2889/86 [4], nustatyta intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis sistema;
kadangi siekiant užtikrinti, kad būtų realizuotas didesnis koncentruoto sviesto kiekis, suma, kuria sumažinama Reglamento (EEB) Nr. 3143/85 2 straipsnio 1 dalyje nurodyto sviesto kaina, turėtų būti padidinta, o 4 dalyje nurodyto perdirbimo užstato dydžiai atitinkamai pakoreguoti;
kadangi patirtis parodė, kad tam tikras Reglamento (EEB) Nr. 3143/85 nuostatas dėl priežiūros reikia išaiškinti būtent nustatant, kad visam mažmeninės prekybos sektoriui, neatsižvelgiant į jo struktūrą, netaikomi patikrinimai; kadangi dėl to minėto reglamento 7 straipsnio 3 dalies sąlygas nuo jo įsigaliojimo dienos reikėtų taikyti ir mažmeninio paskirstymo įmonių prekybos įmonėms;
kadangi Komisijos reglamente (EEB) Nr. 1152/86 [5] su paskutiniais pakeitimais, padarytais Reglamentu (EEB) Nr. 2385/86 [6], tiesioginiam vartojimui skirtam sviestui yra numatytos reklaminės arba visuomenės informavimo priemonės; kadangi patirtis parodė, kad norint patobulinti šio produkto paskirstymą, minėtas priemones reikėtų suintensyvinti; kadangi, vietoj to, kad visos intervencinio sviesto kainos sumažėjimo pasekmės būtų užkrautos mažmeniniam sektoriui, pageidautina, kad patys ūkio subjektai galėtų reklamuoti savo produktą; kadangi Reglamento (EEB) Nr. 3143/85 8 straipsnyje nurodytą reikalavimą dėl minėtos priežasties reikėtų panaikinti, tuo tarpu reikalaujant, kad valstybės narės periodiškai praneštų Komisijai apie koncentruotam sviestui faktiškai taikomas mažmenines kainas;
kadangi, kaip reikalaujama 9 straipsnio 5 dalyje, patvirtinimas, būtinas norint susigrąžinti perdirbimo užstatą, turi būti pateiktas per 12 mėnesių nuo sutarties sudarymo dienos; kadangi dėl administracinių sunkumų minėtą laikotarpį reikėtų pratęsti iki 18 mėnesių;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3143/85 keičiamas taip:
1) 2 straipsnio 1 dalyje žodžiai "243 ekiu" keičiami žodžiais "263 ekiu".
2) 2 straipsnio 4 dalyje žodžiai "253 ekiu" keičiami žodžiais "273 ekiu".
3) 7 straipsnio 3 dalis papildoma taip:
"arba mažmeninių paskirstymo įmonių skirstomųjų įmonių."
4) 8 straipsnis išbraukiamas.
5) 9 straipsnio 5 dalies pirmoje pastraipoje žodžiai "dvylika mėnesių" keičiami žodžiais "aštuoniolika mėnesių".
6) 10 straipsnis pakeičiamas taip:
"10 straipsnis
Valstybės narės Komisijai praneša:
- kiekvieną savaitę, antradienį - apie parduoto sviesto kiekius, kiekvieną kartą nurodant kitoje valstybėje narėje perdirbtinus kiekius,
- kiekvieno ketvirčio pradžioje - apie ankstesnį ketvirtį užregistruotas koncentruoto sviesto mažmenines pardavimo kainas."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Tačiau 1 straipsnio 3 punktas taikomas nuo 1985 m. lapkričio 25 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. spalio 16 d.